Държавен вестник, бр. 17, 2026 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  17
а) в т. 1 думите „мрежовата и информа­
ционната сигурност“ се заменят с „киберсигур­
ността“, а думите „операторите на съществени 
услуги и доставчиците на цифрови услуги“ се 
заменят с „и на всички други субекти“;
б) в т. 2 думите „по чл. 4, ал. 1“ се заменят 
с „по чл. 4 и 4а“;
в) в т. 3 думите „операторите на съществени 
услуги и доставчиците на цифрови услуги“ 
се заменят със „съществените и важните су­
бекти по този закон“, а думите „мрежовата 
и информационната сигурност“ се заменят с 
„киберсигурността“;
г) в т. 4 думите „съвместно с Агенцията 
на Европейския съюз за мрежова и инфор­
мационна сигурност (ENISA)“ се заличават, 
а думите „мрежовата и информационната 
сигурност“ се заменят с „киберсигурността“;
д) в т. 5 думите „със съдействието на 
Агенцията на Европейския съюз за мрежова 
и информационна сигурност (ENISA)“ се 
заличават;
е) създават се т. 6, 7 и 8:
„6. изготвят ежегодна оценка на риска и 
икономическия и социалния ефект за приле­
жащия им сектор, която докладват на Нацио­
налното единно звено за контакт;
7. уведомяват Европейската комисия за 
идентификационните данни на секторния екип 
за реагиране при инциденти с компютърната 
сигурност (СЕРИКС) по чл. 18, ал. 1;
8. определят съществените и важните 
субекти съгласно чл. 4а в съответствие с 
методика, приета от Министерския съвет, 
и уведомяват министъра на електронното 
управление за това; методиката се приема по 
предложение на министъра на електронното 
управление.“
4. Алинея 5 се изменя така:
„(5) Секторните екипи за реагиране при 
инциденти с компютърната сигурност към 
НКО си сътрудничат ефективно, ефикасно и 
сигурно чрез Националния екип за реагиране 
при инциденти с компютърната сигурност 
(НЕРИКС).“
5. Алинеи 6, 7, 8 и 9 се отменят.
6. В ал. 10 думите „имат право да“ се зали­
чават, а думите „по чл. 17, ал. 4, т. 1 и ал. 7“ 
се заменят с „по чл. 17, ал. 4, т. 1 и ал. 9“.
7. В ал. 11 думите „по чл. 17, ал. 2, 3, 4 и 
7“ се заменят с „чл. 17, ал. 2, 3, 4 и 9“.
8. В ал. 12 думата „органите“ се заменя с 
„Комисията“.
9. Алинея 13 се изменя така:
„(13) Националните компетентни органи:
1. участват в състава на надзорния форум 
по смисъла на чл. 32, параграф 4, буква „д“ 
от Регламент (ЕС) 2022/2554 на Европейския 
парламент и на Съвета от 14 декември 2022 г. 
относно оперативната устойчивост на цифро­
вите технологии във финансовия сектор и за 
изменение на регламенти (ЕО) № 1060/2009, 
(ЕС) № 648/2012, (ЕС) № 600/2014, (ЕС) 
№ 909/2014 и (ЕС) 2016/1011 (ОВ, L 333/1 
от 27 декември 2022 г.), наричан по-нататък 
„Регламент (ЕС) 2022/2554“;
2. оказват съдействие на компетентните 
органи по чл. 46 от Регламент (ЕС) 2022/2554 
и предоставят относими технически становища 
по тяхно искане;
3. сключват споразумения за сътрудни­
чество с компетентните органи по чл. 46 от 
Регламент (ЕС) 2022/2554, чрез които се създа­
ват механизми за координация, включително 
за координиране на надзорните дейности по 
отношение на съществените или важните 
субекти, по смисъла на този закон, които 
са определени като трети страни, критични 
доставчици на услуги в областта на ИКТ, 
съгласно чл. 31 от същия регламент;
4. провеждат в съответствие с национално­
то право проверки на място на трети страни, 
критични доставчици на услуги в областта 
на ИКТ, съгласно чл. 31 от Регламент (ЕС) 
2022/2554, съвместно с компетентните органи 
по чл. 46 от същия регламент;
5. обменят информация с компетентните 
органи по чл. 46 от Регламент (ЕС) 2022/2554.“
§ 18. В чл. 17 се правят следните изменения 
и допълнения:
1. В ал. 2 думите „мрежовата и информа­
ционната сигурност“ се заменят с „киберси­
гурността“.
2. Алинея 3 се изменя така:
„(3) Националното единно звено за кон­
такт организира и координира дейността по 
предоставяне на информацията по чл. 6, ал. 3 
на всеки две години.“
3. В ал. 4, т. 2 думите „мрежова и инфор­
мационна сигурност“ се заменят с „кибер­
сигурност“.
4. Създават се нови ал. 5 и 6:
„(5) Националното единно звено за контакт 
препраща информацията, посочена в чл. 6, 
ал. 1, с изключение на информацията по чл. 6, 
ал. 1, т. 3, на Агенцията на Европейския съюз 
за киберсигурност (ENISA).
(6) При получаване на информация за транс­
граничен инцидент от Националното единно 
звено за контакт (НЕЗК) на друга държава 
членка НЕЗК уведомява съответните нацио­
нални компетентни органи (НКО)/СЕРИКС 
и координира дейностите по разрешаване на 
инцидента на национално ниво, както и док­
ладва резултатите на уведомяващия НЕЗК.“
5. Досегашната ал. 5 става ал. 7.